B4-0197, 0221, 0241 και 0253/97

Ψήφισμα σχετικά με τη Συνθήκη για τη Μη Διάδοση των Πυρηνικών Όπλων

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τη μη διάδοση των πυρηνικών όπλων,

Α. λαμβάνοντας υπόψη ότι η πρώτη προπαρασκευαστική επιτροπή (Prepcom) της Συνθήκης για τη Μη Διάδοση των Πυρηνικών Όπλων (ΜΔΠΟ), μετά την επ' αόριστον παράταση της Συνθήκης το 1995, θα συνεδριάσει στις 7-18 Απριλίου 1997 στη Νέα Υόρκη,

Β. υπενθυμίζοντας τον ενεργό ρόλο που διαδραμάτισε η ΕΕ κατά την αναθεωρητική διάσκεψη της ΜΔΠΟ τον Μάϊο 1995,

Γ. λαμβάνοντας υπόψη ότι η Διάσκεψη της ΜΔΠΟ του 1995 κατέληξε στη σύναψη συμφωνιών για την ενίσχυση της αναθεωρητικής διαδικασίας της Συνθήκης, στις αρχές και στους στόχους για τη μη διάδοση των πυρηνικών όπλων και τον αφοπλισμό και στην επ' αορίστου παράταση της ισχύος της Συνθήκης,

Δ. χαιρετίζοντας την κατάληξη των διαπραγματεύσεων για τη Συνθήκη για τη Συνολική Απαγόρευση των Δοκιμών (CTBT) και την έγκρισή της από τη Γενική Συνέλευση των Ηνωμένων Εθνών το Σεπτέμβριο του 1996, την υπογραφή της από όλα τα κράτη μέλη της Ένωσης, και πιστεύοντας ότι είναι απαραίτητη η σύντομη επικύρωσή της,

Ε. πιστεύοντας ότι οι ενέργειες προς τον πυρηνικό αφοπλισμό από τα κράτη που διαθέτουν πυρηνικά όπλα αποτελούν αναγκαίο συμπλήρωμα στα μέτρα για τη μη διάδοση τα οποία λαμβάνονται βάσει της Συνθήκης και σε άλλα διεθνή όργανα, σύμφωνα με τις υποχρεώσεις τους βάσει του άρθρου 6 της Συνθήκης για τη μη διάδοση των πυρηνικών όπλων,

ΣΤ. εκτιμώντας ότι η πρώτη προπαρασκευαστική επιτροπή θα αποτελέσει προηγούμενο για τη μελλοντική αναθεώρηση της ΜΔΠΟ,

Ζ. πιστεύοντας ότι η συμβουλευτική γνωμοδότηση του Διεθνούς Δικαστηρίου, η έκθεση της Επιτροπής Canberra και η δήλωση πρώην στρατηγών και ναυάρχων της 4ης Δεκεμβρίου 1996 για την υποχρέωσή τους να επιδιώξουν τον πυρηνικό αφοπλισμό καλή τη πίστη αποτελούν σημαντική συμβολή στην εφαρμογή του άρθρου 6 της Συνθήκης για τη Μη Διάδοση των Πυρηνικών Όπλων

Η. επιδοκιμάζοντας το ψήφισμα 51/45Μ της Γενικής Συνέλευσης των Ηνωμένων Εθνών σχετικά με τη συμβουλευτική γνωμοδότηση του Διεθνούς Δικαστηρίου, και ζητώντας να αρχίσουν οι διαπραγματεύσεις που θα καταλήξουν στην υπογραφή σύμβασης για την κατάργηση των πυρηνικών όπλων το 1997[semigr ]

1. καλεί το Συμβούλιο να εξασφαλίσει ότι η Prepcom θα χρησιμεύσει πράγματι για την αποτίμηση της πραγματοποιηθείσας προόδου σε σχέση με τις αρχές και τους στόχους του 1995 και για να διατυπώσει συστάσεις προς την επόμενη Prepcom και την αναθεωρητική διάσκεψη το έτος 2000,

2. καλεί το Συμβούλιο να εστιάσει τις προσπάθειές του στην όσο το δυνατόν αποτελεσματικότερη εφαρμογή της εν λόγω συνθήκης και να προαγάγει την οικουμενικότητά της[semigr ]

3. καλεί το Συμβούλιο να εγκρίνει μια κοινή θέση με σκοπό την προώθηση της αναθεωρητικής διαδικασίας και την ενίσχυση της ΜΔΠΟ και της περαιτέρω πολιτικής της ΕΕ στον τομέα αυτό[semigr ]

4. καλεί όλα τα κράτη μέλη της Ευρωπαϊκής Ένωσης να επικυρώσουν κατεπειγόντως τη Συνθήκη για τη Συνολική Απαγόρευση των Δοκιμών και να υιοθετήσουν κοινή δράση βάσει του άρθρου Ι.3 της Συνθήκης για την Ευρωπαϊκή Ένωση, να προωθήσουν την υπογραφή και την επικύρωσή της από άλλα κράτη, να παράσχουν κάθε αναγκαία συνδρομή σ' αυτά τα κράτη προκειμένου να μπορέσουν να συμμορφωθούν με τις διατάξεις της Συνθήκης[semigr ]

5. καλεί τα κράτη μέλη να υποστηρίξουν την έναρξη των διαπραγματεύσεων το 1977 που θα οδηγήσουν στη σύναψη σύμβασης για την κατάργηση των πυρηνικών όπλων[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στον πρόεδρο της πρώτης προπαρασκευαστικής επιτροπής της Συνθήκης για τη μη διάδοση των πυρηνικών όπλων,